stanford-oval/wikipedia huggingface dataset:
เอ็มทีวีไทยแลนด์
เอ็มทีวี เอเชีย อวอร์ดส

บทความหลัก: เอ็มทีวี เอเชีย อวอร์ดส
งานประกาศผลรางวัลรางวัล เอ็มทีวี เอเชีย อวอร์ดส จัดขึ้นครั้งแรกในปี พ.ศ. 2545 ที่ประเทศสิงคโปร์ โดยได้รับความนิยมอย่างสูงในหมู่ผู้ชมอายุระหว่าง 15 จนถึง 34 ปี 
งานนี้ถือเป็นปรากฏการณ์ที่แสดงถึงการผสมผสานอย่างลงตัวของวัฒนธรรมตะวันออกและตะวันตก โดยเป็นการรวมตัวของสุดยอดศิลปินระดับนานาชาติและระดับท้องถิ่นที่ยิ่งใหญ่ที่สุดในภูมิภาคนี้
ในปี ค.ศ. 2005 งานประกาศผลรางวัล เอ็มทีวี เอเชีย อวอร์ดส ได้เปลี่ยนเป็นงานการกุศลเพื่อช่วยระดมความช่วยเหลือแก่ผู้ประสบภัยจากคลื่นยักษ์สึนามิ โดยใช้ชื่องานว่า เอ็มทีวี เอเชีย เอด (MTV Asia Aid) จัดขึ้นใน วันที่ 3 กุมภาพันธ์ พ.ศ. 2548 โดยความร่วมมือของเอ็มทีวีกับองค์การยูนิเซฟ ซึ่งถือว่าเป็นงานระดมทุนที่ยิ่งใหญ่จากการจัดงาน โดยมีศิลปินสาวอาร์แอนด์บี ระดับโลกอลิเชีย คียส์
โดยในงานประกาศผลรางวัลรางวัล เอ็มทีวี เอเชีย อวอร์ดส มีการมอบรางวัลสาขาศิลปินไทยยอดนิยม ผู้ได้รับรางวัลในปี พ.ศ. 2545 คือ "พรู" พ.ศ. 2546 คือ "ดีทูบี" พ.ศ. 2547 คือ "ธงไชย แมคอินไตย์" พ.ศ. 2548 คือ "ซิลลี่ ฟูลส์" พ.ศ. 2549 คือ "ทาทา ยัง" และ พ.ศ. 2551 คือ "ศักดิ์สิทธิ์ เวชสุภาพร"
ผลรางวัลได้มาจากการโหวดลงคะแนนทาง เว็บไซต์ เอสเอ็มเอส และ ไปรษณียบัตร
ประเทศไทยได้เป็นเจ้าภาพการจัดอยู่ 2 ครั้งในปี พ.ศ. 2548 ที่อิมแพ็ค อารีน่า เมืองทองธานี และปี พ.ศ. 2549 ที่รอยัล พารากอน ฮอลล์ สยามพารากอน
กิจกรรม > เทศกาลดนตรีและกิจกรรมคอนเสิร์ต

เอ็มทีวีไทยแลนด์ได้มีกิจกรรมคอนเสิร์ตร่วมกับการท่องเที่ยวแห่งประเทศไทยในงานพัทยา มิวสิก เฟสติวัล โดยเริ่มตั้งแต่ปี พ.ศ. 2548 เอ็มทีวีไทยแลนด์ได้จัดงานพัทยามิวสิกเฟสติวัล 3 วัน 3 เวที ในวันที่ 18 – 20 มีนาคม พ.ศ. 2548 ภายใต้แนวคิดความบันเทิงของเสียงเพลงที่ไร้พรมแดน โดยศิลปินที่มา เช่น ทาทา ยัง เคน ชู (เอฟโฟร์) มาโกโตะ (ลูซิเฟอร์) เครสเชนโด้ อาร์มแชร์ บิ๊กแอส เป็นต้น
ในปี พ.ศ. 2549 มีส่วนร่วม 1 เวทีคือเวทีสีส้ม มีศิลปินที่มาร่วมแสดงเช่น ไทยเทเนี่ยม บอดี้สแลม แคลช อำพล ลำพูน เป็นต้น ส่วนในปี พ.ศ. 2550 เอ็มทีวีไทยแลนด์มีส่วนร่วม 2 เวที ทั้ง 3 วัน โดยเวทีเมนสเตจ มีศิลปินที่มาร่วมแสดง เช่น ทาทา ยัง สล็อต แมชชีน อีโบล่า เบบี้วอกซ์รีฟ ส่วนเวทีอินดี้ เช่น วง ซิลลี่ ฟูลส์ อพาร์ตเมนต์คุณป้า ขอนแก่น เป็นต้น
สำหรับการจัดคอนเสิร์ต เอ็มทีวีไทยแลนด์ได้จัดคอนเสิร์ตครั้งแรกใช้ชื่อ "เอ็มทีวีไลฟ์"  โดยศิลปินแรกที่ประเดิมคือวงฮิปฮอป ไทยเทเนี่ยม ในชื่อคอนเสิร์ต MTV LIVE – Thaitanium Uncensored จัดขึ้นในวันพุธที่ 15 พฤศจิกายน พ.ศ. 2549 ณ บีอีซี-เทโร ฮอลล์ สวนลุมไนท์บาซาร์ โดยมีแฟนเพลงร่วมกว่า 4,500 คน และต่อมาได้จัดคอนเสิร์ต “ซัมซุง พรีเซ็นท์ส เดอะ ดูเอ็ทส์ คอนเสิร์ต” ที่เป็นคอนเสิร์ตประชันเพลงคู่ของศิลปินอย่าง "ทาทา ยัง" คู่กับ "บุรินทร์" "กรู๊ฟไรเดอร์" "ก้อง นูโว" คู่กับ "นิโคล เทริโอ" "ป๊อด โมเดิร์นด็อก" คู่กับ "ปาล์มมี่" "บอย ตรัย" คู่กับ "อีทีซี" และ "เบน ชลาทิศ" คู่กับ "บี พีระพัฒน์" โดยจัดขึ้นในวันเสาร์ที่ 23 พฤษภาคม พ.ศ. 2552 มีผู้ชมกว่า 7,000 คน
เอ็มทีวีไทยแลนด์ ยังจัดกิจกรรม วีเจฮันต์ที่ได้เปิดโอกาสให้กับหนุ่มสาวรุ่นใหม่ ได้แสดงความสามารถของตัวเองผ่านการแข่งขัน โดยผู้ชนะเลิศจะได้เป็นวีเจทางช่องเอ็มทีวีไทยแลนด์ ผู้ชนะเลิศในโครงการนี้เช่น วีเจภูมิ วีเจนิกกี้ วีเจอเล็กซ์ วีเจจอห์น วีเจแวว
และคอนเสิร์ตกิจกรรมอื่น ๆ เช่น โค้กมิวสิกเอาต์เบรกเป็นกิจกรรมประกวดวงดนตรีจากโรงเรียนต่าง ๆ  สไปรต์เอ็มทีวีสตรีตเฟสติวัล เป็นงานชุมนุมกิจกรรมสตรีทคัลเจอร์ เช่น บี-บอย เอ็มซี กราฟฟิตี้ เป็นต้น
กิจกรรม > กิจกรรมเพื่อสังคม

เอ็มทีวีตระหนักถึงปัญหาเรื่องโรคเอดส์ มีผู้ติดเชื้อเอชไอวี เพิ่มขึ้นทุกวัน เอ็มทีวีสามารถเข้าถึงกลุ่มวัยรุ่นและมีอิทธิพลทางความคิดของพวกเขา เอ็มทีวีเป็นสื่อที่มีบทบาทสำคัญในการเข้าถึงกลุ่มเยาวชน และวิถีการดำเนินชีวิตของพวกเขา
เอ็มทีวีไทยแลนด์ได้จัดกิจกรรม เพื่อรณรงค์การป้องกันเอดส์นั่นก็คือคอนเสิร์ตเอ็มทีวีมิวสิกซัมมิตฟอร์เอดส์ 2003 ในวันที่ 1 ธันวาคม พ.ศ. 2546 ณ อินดอร์สเตเดียม หัวหมาก วัตถุประสงค์เพื่อตระหนักเกี่ยวกับเชื้อไวรัสชนิดนี้ และสอนวิธีการป้องกันไปจนถึงการดำรงชีวิตให้ปลอดภัย โดยก่อนหน้านั้น เมื่อกลางปีมีการประชุมเอดส์โลก (xv International AIDS Conference) ที่ประเทศไทย และ เอ็มทีวีไทยแลนด์มีโอกาสได้ทำสกู๊ปพิเศษเกี่ยวกับงานประชุมในครั้งนี้ และสัมภาษณ์นักแสดงที่เดินทางมาร่วมงาน รณรงค์ให้ผู้คนตระหนักถึงไวรัสชนิดนี้ และป้องกันการเกิดโรค โดยนักแสดงที่มาได้แก่ริชาร์ด เกียร์ แอชลีย์ จัดด์ และโคโค่ ลี และยังมีการจัดงานต่อเนื่องในปี พ.ศ. 2547 และ พ.ศ. 2548 ในงาน "MTV Staying Alive"
3 กุมภาพันธ์ พ.ศ. 2548 เอ็มทีวีได้ระดมทุนช่วยเหลือเพื่อนำไปสนับสนุนการฟื้นฟูประเทศต่าง ๆ ในเอเชียที่ได้รับความเสียหายจากสึนามิ ในงานเอ็มทีวี เอเชีย เอด (MTV Asia Aid) ที่อิมแพ็ค อารีน่า เมืองทองธานี นอกจากนี้เอ็มทีวียังได้เชิญองค์กรช่วยเหลือด้านมนุษยธรรมระดับโลกอย่าง "ยูนิเซฟ" มาเป็นผู้รับบริจาคหลักของโครงการนี้ เนื่องจากหนึ่งในสามของผู้ประสบภัยในครั้งนี้เป็นเด็กและเยาวชน ซึ่งนับว่าเป็นกลุ่มที่เปราะบางมากที่สุด เงินบริจาคส่วนใหญ่ที่รวบรวมได้ในครั้งนี้จะมอบให้กับยูนิเซฟ ส่วนในประเทศไทย จะมอบให้กับมูลนิธิราชประชานุเคราะห์ในพระบรมราชูปถัมภ์ และกองทุนเงินช่วยเหลือผู้ประสบภัย สำนักนายกรัฐมนตรี อีกส่วนหนึ่งจะมอบให้กับกองทุนบรรเทาทุกข์ ของนายกรัฐมนตรีแห่งอินเดีย
และในวันครบรอบ 3 ปีของเอ็มทีวีไทยแลนด์ ได้เชิญบรรดาศิลปิน นักร้องจากค่ายต่าง ๆ มากมาย  วีเจ และผู้ชมรายการ ร่วมทำบุญบริจาคโลหิตและออกร้าน ในงาน  “เอ็มทีวียังบลัดโดเนชัน 2004" ณ ศูนย์บริการโลหิตแห่งชาติ
เอ็มทีวีไทยแลนด์ ร่วมกับเอ็มทีวียุโรปฟาวเดชันที่ได้รับการสนับสนุนจาก USAID กับโครงการเพื่อสังคมภายใต้ชื่อ เอ็มทีวีเอกซิต: เอ็นด์เอกซ์พลอยเทชันแอนด์แทรฟฟิกกิง ซึ่งเป็นโครงการรณรงค์ต่อต้านการค้ามนุษย์ โครงการนี้เป็นสารคดีที่ถ่ายทอดความรู้และการป้องกัน เรื่องเกี่ยวกับ การค้ามนุษย์ การล่วงละเมิดทางเพศ และการถูกล่อลวงไปค้าประเวณีของผู้หญิง ซึ่งออกอากาศครั้งแรกทั่วยุโรป ตั้งแต่เดือนกุมภาพันธ์ ปี พ.ศ. 2548 ซึ่งมีผู้ดำเนินรายการโดยนักแสดงชื่อดังจากฮอลลีวูด แองเจลินา โจลี และในปี พ.ศ. 2550 ในส่วนของประเทศไทย มูลนิธิ เอ็มทีวี ยุโรป ได้คัดเลือกนักร้องสาวชื่อดังของเมืองไทยอย่าง ทาทา ยัง มารับหน้าที่ดำเนินสารคดีในประเทศไทย ส่วนในปี พ.ศ. 2551 ได้ อนันดา เอเวอร์ริ่งแฮม มาเป็นแอมบาสเดอร์ประจำประเทศไทย
ความนิยม > การจัดอันดับ

มีหลายหน่วยงานได้จัดอันดับการรับชม โดยในช่วงที่เอ็มทีวีไทยแลนด์ออกอากาศทางยูบีซี 32 เอ็มทีวีไทยแลนด์เข้าถึงผู้ชมกว่า 400,000 ครัวเรือน และติด 1 ใน 5 ช่องรายการของยูบีซี เคเบิลทีวี ที่มีคนดูสูงสุด จากผลวิจัยเรดาร์รีเสิร์ช ของอินิทีเอทีฟ
สำนักวิจัยเอแบคโพลล์ได้ทำการวิจัยพฤติกรรมการชมโทรทัศน์ในช่องทางเลือกมากกว่าระบบระนาบพื้น (Terrestrial) ที่ไม่ใช่ช่องฟรีทีวี โดยศึกษาจากผู้ชมโทรทัศน์ในเขตกรุงเทพมหานครและในเขตเทศบาลต่างจังหวัด รวม 17 จังหวัด จากประชาชนผู้ชมอายุ 18 - 60 ปี โดยประมาณผู้รับชมรายการโทรทัศน์ที่ไม่ใช่ฟรีทีวีภาพรวมทั้งประเทศประมาณ 2,175,415 คน อันดับ 1 คือช่อง เอเอสทีวี อันดับ 2 คือช่อง ยูบีซี อันดับ 3 คือช่อง เอบีทีวี อันดับ 4 คือช่อง ไลฟ์ ทีวี และอันดับ 5 คือช่อง เอ็มทีวี
มีเดียแอตลาสบายไซโนเวตได้ทำการสำรวจ 10 อันดับช่องเคเบิลที่มีผู้ชมมากที่สุดใน 1 สัปดาห์ (ข้อมูลระหว่าง Q4 2005 - Q3 2006) ช่องที่ได้รับความนิยมอันดับ 1 คือ ดิสคัฟเวอรี่ แชนนอล อันดับ 2 คือ สตาร์มูฟวีส์ และอันดับ 3 คือ เอ็มทีวี
ความนิยม > คู่แข่ง

คู่แข่งของเอ็มทีวีไทยแลนด์ ช่องที่มีรูปแบบเป็นรายการเพลง เช่น แชนแนลวีไทยแลนด์ ที่มีรูปแบบรายการคล้ายกัน และยังมี ช่องเพลงเก่า มะจัง และช่องเพลงในปัจจุบัน ทรู มิวสิก ที่เดิมนำเสนอเฉพาะเพลงไทยแต่ได้เพิ่มเพลงสากลและเพลงเอเชียนขึ้นและมีการพัฒนาโดยมีวีเจนำเสนอรายการด้วย
แหล่งข้อมูลอื่น

Positioning Magazine
MTVTeen Trend Setter? เว็บไซต์ positioningmag.com
MTV มีดีกว่าที่คิด เก็บถาวร 2007-06-27 ที่ เวย์แบ็กแมชชีน เว็บไซต์ businessthai.co.th
ความจริงที่เจ็บปวด เว็บไซต์ positioningmag.com
จากซ้ายไปขวา วีเจจอห์น วีเจแอนนี่ วีเจเจน วีเจนิกกี้ และวีเจภูมิ
ไทยเทเนี่ยมในงานเอ็มทีวี เอเชีย อวอร์ดส
เดชคัมภีร์บีชุนมู

| เดชคัมภีร์บีชุนมู |
| --- | --- |

กำกับ: คิม ยองจุน
เขียนบท: คิม ยองจุน
อำนวยการสร้าง: จุง แตวอน
นักแสดงนำ: ชิน ฮุนจุน คิม ฮีซุน แจง เจยอง
ดนตรีประกอบ: เบียง ฮีซุง
ผู้จัดจำหน่าย: นนทนันท์ เอ็นเตอร์เทนเม้นท์  (ในประเทศไทย)
วันฉาย:  1 กรกฎาคม ค.ศ. 2000  4 พฤษภาคม ค.ศ. 2001
ความยาว: 118 นาที
ประเทศ: เกาหลีใต้
ภาษา: เกาหลี
ข้อมูลจาก IMDb
ข้อมูลจากสยามโซน
เดชคัมภีร์บีชุนมู ชื่อภาษาไทยของภาพยนตร์กำลังภายในสัญชาติเกาหลีเรื่อง Bichunmoo (ฮันกึล: 비천무, ฮันจา: 飛天舞, ระบบกระทรวงวัฒนธรรมเกาหลี 2000: Bicheonmu, ระบบแมกคูน-ไรซ์ชาวเออร์: Pich'ŏnmu) นำแสดงโดย ชิน ฮุนจุน, คิม ฮีซุน, แจง เจยอง บทภาพยนตร์และกำกับการแสดงโดย คิม ยองจุน
เนื้อเรื่องย่อ

เมื่อราชวงศ์หยวนสิ้นอำนาจ รัฐทั่วแผ่นดินจีนตกอยู่ใต้อำนาจจักรวรรดิมองโกล ซึ่งถือสิทธิ์ปกครองชาวมองโกล, ชาวฮั่น และ ชาวโครยออพยพ (บรรพบุรุษชาวเกาหลี) สร้างปัญหาความขัดแย้งระหว่างชนชาติ ให้ลุกลามไปทั่ว และทวีความรุนแรงขึ้นเรื่อย ๆ ในขณะที่ขุนนางมัวเมาอยู่กับการแก่งแย่งยศถาบรรดาศักดิ์
เรื่องราวทั้งหมดเริ่มต้นขึ้นที่การต่อสู้อันดุเดือด ระหว่างกองทหารมองโกลกับสิบนักดาบ ซึ่งมีหัวหน้าคือ จา ฮาลาง ทั้ง ๆ ที่ได้รับชัยชนะ แต่จาฮาลางกลับไม่ยินดีต่อสิ่งที่ได้รับ เขายังคงสับสนภายใต้การครุ่นคิด ถึงภาพของซัลหลีและลูกชายของเธอ ในคฤหาสน์ซึ่งพาเขาย้อนกลับไปในฤดูใบไม้ผลิ ปี ค.ศ. 1343 ณ ซานเหมฮูน เมืองยุทธศาสตร์สำคัญของจีน
จินฮา เด็กหนุ่มเร่รอนชาวโครยอ กับ ซัลหลี ลูกสาวแม่ทัพมองโกล เป็นเพื่อนสินทกันตั้งแต่เยาว์วัย จนเติบโตเป็นหนุ่มสาวพร้อมสัมพันธ์ที่งอกงามเป็นความรัก ทว่าทารูกะ พ่อของซัลหลีพยายามขัดขวางด้วยการยกบุตรสาวให้อยู่ในการดูแลของเมืองโซฮัง เวลาผ่านไปจินฮาได้รู้ความจริงเกี่ยวกับการตายของพ่อแม่ จากคำสารภาพของควาคจังผู้เป็นลุง หลังจากควาคจังเสียชีวิต จินฮาจึงออกเดินทางไปโซฮังทันที ด้วยตำแหน่งหัวหน้าสายลับ "บิซุน" หน่วยสอดแนมของกองทัพ จินฮาเกือบจบชีวิตโดยฝีมือของผู้ลอบสังหาร บังเอิญจังหวางเข้ามาช่วยเขาไว้ทัน จินฮาจึงได้พบกับซัลหลีอีกครั้ง ทั้งคู่ลักลอบพบกัน จนกระทั่งจินฮาเกิดติดกับของจังหวางและทารูกะ เขาถูกทำร้ายจนพลัดตกหน้าผาแต่รอดตาย คราวนี้จินฮาเปลื่ยนชื่อเป็นจาฮาลาง มือสังหารผู้ไร้หัวใจ ที่กลับมาล้างแค้นทารูกะ และสร้างความหายนะ ให้แก่ตระกูลของจังหวาง ที่นั่นเขาพบซัลหลีอีกครั้ง แต่สำหรับความสัมพันธ์ของคนทั้งสอง ทุกอย่างได้เปลี่ยนแปลงไปแล้ว
เบื้องหลังและคำวิจารณ์

Bichunmoo เป็นภาพยนตร์แนวกำลังภายในที่มิใช่สัญชาติฮ่องกงหรือจีนแบบที่คุ้นเคยกัน แต่เป็นสัญชาติเกาหลี จึงนับเป็นของแปลกใหม่ (แต่ได้ถ่ายทำในประเทศจีน และได้ทีมงานกำกับคิวแอ๊คชั่นจาก เดชคัมภีร์เทวดา เป็นผู้กำกับ) ภาพยนตร์ฉายในปี ค.ศ. 2000 การฉายในประเทศเกาหลีใต้ประสบความสำเร็จเป็นอย่างยิ่ง และทำรายได้อย่างงดงาม ภาพยนตร์ประสบความสำเร็จจนกระทั่งมีการสร้างต่อเป็นซีรีส์ (ในประเทศไทยใช้ชื่อภาษาไทยว่า บีชุนมู คัมภีร์ผงาดฟ้า) และมันฮวา (หนังสือการ์ตูนเกาหลี) ในชื่อเดียวกันนี้ในเวลาต่อมา
แต่ทว่าเสียงวิจารณ์กลับออกมาไม่ค่อยจะดีนัก ถึงแม้ว่าจะมีคำชมในด้านเทคนิคและการถ่ายทำที่สร้างออกมาได้อย่างสนุกเร้าใจ แต่ทว่าอารมณ์และบทภาพยนตร์กลับทำได้ไม่ดีนัก จนมีนักวิจารณ์ในประเทศเกาหลีใต้เองวิจารณ์ว่าเป็นหนึ่งในภาพยนตร์ที่แย่ที่สุดของ คิม ฮีซุน นักแสดงนำหญิงในเรื่องเลยทีเดียว
ในเว็บไซต์ IMDb ได้ให้คะแนนภาพยนตร์เรื่องนี้เพียง 6.2 ดาว จากทั้งหมด 10 ดาว
แหล่งข้อมูลอื่น

ภาพยนตร์ตัวอย่าง
ข้อมูลจาก IMDb
ข้อมูลจากสยามโซน
นางสาวไทย 2567

| นางสาวไทย 2567 |
| --- | --- |
วันที่: 25 กุมภาพันธ์ พ.ศ. 2567
พิธีกร: กรกันต์ สุทธิโกเศศ ชนนิกานต์ สุพิทยาพร (พิธีกรร่วมรอบ Preliminary)
ศิลปินรับเชิญ: อาภาพร นครสวรรค์
สถานที่จัด: เอ็มซีซี ฮอลล์, เดอะมอลล์ ไลฟ์สโตร์ งามวงศ์วาน ตำบลบางเขน อำเภอเมืองนนทบุรี จ.นนทบุรี
ถ่ายทอดทาง: ช่องวัน 31   ยูทูบทีพีเอ็นจี
เข้าร่วมประกวด: 34
ผ่านเข้ารอบ: 20
เข้าร่วมครั้งแรก: จันทบุรี นครพนม น่าน มหาสารคาม ยโสธร สุรินทร์ สมุทรสาคร อุตรดิตถ์
ถอนตัว: กรุงเทพมหานคร กระบี่ กำแพงเพชร เชียงราย ตรัง นครนายก บึงกาฬ ปทุมธานี พังงา พิษณุโลก ภูเก็ต ยะลา ระนอง ลพบุรี สกลนคร สงขลา สมุทรสงคราม สุโขทัย สุราษฎร์ธานี อุบลราชธานี
ผู้ชนะเลิศ: พนิดา เขื่อนจินดา  เชียงใหม่
← 25662568 →
นางสาวไทย 2567 (อังกฤษ: Miss Thailand 2024) เป็นการจัดประกวดนางสาวไทยครั้งที่ 55 ภายใต้สมาคมนักเรียนเก่าวชิราวุธวิทยาลัย ในพระบรมราชูปถัมภ์ ซึ่งดำเนินการจัดการประกวดโดย บริษัท ทีพีเอ็น โกลบอล จำกัด เก็บตัวผู้เข้าประกวดเพื่อทำกิจกรรมที่จังหวัดพระนครศรีอยุธยา และจัดประกวดรอบสุดท้ายในวันที่ 25 กุมภาพันธ์ พ.ศ. 2567 ณ เอ็มซีซี ฮอลล์ เดอะมอลล์ ไลฟ์สโตร์ งามวงศ์วาน ตำบลบางเขน อำเภอเมืองนนทบุรี  จ.นนทบุรี โดยถ่ายทอดสดทางสถานีโทรทัศน์ ช่องวัน 31
รูปแบบการประกวด

การประกวดในปีนี้ได้เฟ้นสาวงามจากแต่ละจังหวัดเพื่อเป็นตัวแทนในการประกวดนางสาวไทย เช่นเดียวกับการประกวดในครั้งก่อนหน้า โดยผู้ดำรงตำแหน่งในระดับจังหวัดอาจจะมาจากการแต่งตั้งหรือจากการจัดเวทีประกวดก็ได้
ผลการประกวด > ลำดับ

§ ได้รับรางวัล Fast Track "Top Vote from TPNG Application" ผ่านเข้ารอบ 10 คนสุดท้ายอัตโนมัติ
$ ได้รับรางวัล Fast Track "Miss Commerce TPNG from TikTok Shop"  ผ่านเข้ารอบ 10 คนสุดท้ายโดยอัตโนมัติ
ผลการประกวด > ลำดับการประกาศชื่อ

| 0 | 1 | 2 | 3 |
| --- | --- | --- | --- |
|  20 คนสุดท้าย MT14 ประจวบคีรีขันธ์  MT02 สุรินทร์  MT26 นครสวรรค์  MT16 หนองบัวลำภู  MT19 พระนครศรีอยุธยา  MT11 เชียงใหม่  MT08 มหาสารคาม  MT29 ขอนแก่น  MT23 นครปฐม  MT04 ฉะเชิงเทรา  MT10 พัทลุง  MT12 หนองคาย  MT28 ชลบุรี  MT33 จันทบุรี  MT13 นครราชสีมา  MT14 นนทบุรี  MT34 น่าน  MT29 อุตรดิตถ์  MT27 นครศรีธรรมราช  MT22 สมุทรปราการ |  10 คนสุดท้าย Miss Commerce TPNG from TikTok Shop MT21 นนทบุรี Top Vote from TPNG Application MT21 นนทบุรี เข้ารอบปกติ MT14 ประจวบคีรีขันธ์  MT11 เชียงใหม่  MT04 ฉะเชิงเทรา  MT10 พัทลุง  MT13 นครราชสีมา  MT34 น่าน  MT29 อุตรดิตถ์  MT27 นครศรีธรรมราช  MT22 สมุทรปราการ |  5 คนสุดท้าย MT13 นครราชสีมา  MT21 นนทบุรี  MT29 อุตรดิตถ์  MT14 ประจวบคีรีขันธ์  MT11 เชียงใหม่ |  3 คนสุดท้าย MT11 เชียงใหม่  MT14 ประจวบคีรีขันธ์  MT13 นครราชสีมา |
รางวัลพิเศษ

| 0 | 1 | 2 |
| --- | --- | --- |
| ผลการประกวด | ผู้เข้าประกวด | เงินรางวัล |
| WOMEN INSPIRED BY THE MALL LIFESTORE |  MT14  ประจวบคีรีขันธ์ – พรศิริกุล พั่วทา | 240,000 M Pint (มูลค่า 30,000 บาท) |
| Miss Gorgeous Gouri 2024 |  MT29  อุตรดิตถ์ – น้ำหนึ่ง แวนเดอเวน | มูลค่า 50,000 บาท |
| Miss Diamond Premium |  MT29  อุตรดิตถ์ – น้ำหนึ่ง แวนเดอเวน | ชุดเครื่องประดับเพชรมูลค่า 150,000 บาท |
| Vincent Ambassador Gift Voucher Vincent Clinic |  MT10  พัทลุง – กฤษณี อินทรวงศ์  MT11  เชียงใหม่ – พนิดา เขื่อนจินดา  MT13  นครราชสีมา – อาทิติยา เบ็ญจะปัก  MT14  ประจวบคีรีขันธ์ - พรศิริกุล พั่วทา  MT29  อุตรดิตถ์ – น้ำหนึ่ง แวนเดอเวน | มูลค่า 200,000 บาท |
| Miss Vincent Gift Voucher Vincent Clinic |  MT34  น่าน – พิมพกานต์ ไชยทิศ | มูลค่า 300,000 บาท |
| Best of Landmark Portrait |  MT12  หนองคาย – กุลปริยา ฆ้อนทอง |  |
| Best VDO Local To Global |  MT29  ขอนแก่น – วิชญาดา ชาติธีรรัตน์ |  |
| Best Charming Talent by ONE 31 |  MT29  อุตรดิตถ์ – น้ำหนึ่ง แวนเดอเวน |  |
| MIss Beauty & Confidence |  MT14  ประจวบคีรีขันธ์ – พรศิริกุล พั่วทา | มูลค่า 50,000 บาท |
| Top Vote from TPNG Application |  MT21  นนทบุรี – สุกัญญา วงศ์ปัญญาดี | TBA |
| Miss Commerce TPNG from TikTok Shop |  MT21  นนทบุรี – สุกัญญา วงศ์ปัญญาดี | TBA |
| Best City President 2024 ผู้ถือลิขสิทธิ์ยอดเยี่ยม |   ขอนแก่น – ภัสสรศศิร์ ศรีแพงมน |  |
ผู้เข้าประกวด

ผู้เข้าประกวด 34 คน ที่ได้รับการยืนยันแล้ว:
| หมายเลข | จังหวัด | ชื่อ | ชื่อเล่น | อายุ | หมายเหตุ |
| --- | --- | --- | --- | --- | --- |
| MT01 |  อำนาจเจริญ | บัวชมพู ภูหลักด่าน | อ๊ะอาย | 20 | ประกวด |
| MT02 |  สุรินทร์ | อบอุ่น อุ่มบางตลาด | อุ่น | 27 | แต่งตั้ง |
| MT03 |  ลำพูน | ธัญลักษณ์ ยศยานนท์ | จินนี่ |  | แต่งตั้ง |
| MT04 |  ฉะเชิงเทรา | ณัฐระวี เจียรสถิตย์ | ฟองโฟม | 23 | แต่งตั้ง |
| Mt05 |  นครพนม | ณัฐวรรณ พงษ์พาณิชย์ | นัท |  | แต่งตั้ง |
| MT06 |  ยโสธร | ธนัญญา โรจนพานิช | แฟนต้า |  | แต่งตั้ง |
| MT07 |  ร้อยเอ็ด | วริษฐา หลายประเสริฐ | แพร | 23 | แต่งตั้ง |
| MT08 |  มหาสารคาม | ศุภรดา สุรสังข์ | รวงข้าว |  | แต่งตั้ง |
| MT09 |  อุดรธานี | ปภัสราวรรณ ม่วงไหม | น้ำหวาน | 25 | แต่งตั้ง |
| MT10 |  พัทลุง | กฤษณี อินทรวงศ์ | ก้านแก้ว | 22 | แต่งตั้ง |
| MT11 |  เชียงใหม่ | พนิดา เขื่อนจินดา | ดินสอสี | 26 | แต่งตั้ง |
| MT12 |  หนองคาย | กุลปริยา ฆ้อนทอง | กระเต็น | 18 | แต่งตั้ง |
| MT13 |  นครราชสีมา | อาทิติยา เบ็ญจะปัก | แคท | 27 | แต่งตั้ง |
| MT14 |  ประจวบคีรีขันธ์ | พรศิริกุล พั่วทา | นิ้งค์ | 26 | แต่งตั้ง |
| MT15 |  สุพรรณบุรี | พรรษยา เขียวเปลื้อง | พีซ | 25 | แต่งตั้ง |
| MT16 |  หนองบัวลำภู | สุพิชชา ปิณฑะเกษตริน | มาย | 19 | แต่งตั้ง |
| MT17 |  บุรีรัมย์ | สุพัชรา มากเกลื่อน | โมบาย | 19 | แต่งตั้ง |
| MT18 |  ระยอง | ปาริยฉัตร บทมาตย์ | อะตอม | 23 | แต่งตั้ง |
| MT19 |  พระนครศรีอยุธยา | ชุติญา ใกล้กลาง | หวานใจ | 19 | แต่งตั้ง |
| MT20 |  ขอนแก่น | วิชญาดา ชาติธีรรัตน์ | อิง | 25 | ประกวด |
| MT21 |  นนทบุรี | สุกัญญา วงศ์ปัญญาดี | เพลงขวัญ | 26 | ประกวด |
| MT22 |  สมุทรปราการ | ฑิฆัมพร ทุ่งทะเล | โบนัส | 27 | แต่งตั้ง |
| MT23 |  นครปฐม | นภัสสร สุปรียสุนทร | เมเปิ้ล | 24 | ประกวด |
| MT24 |  ลำปาง | ปนิดดา ภูกลิ่นหอม | ส้มส้ม | 18 | แต่งตั้ง |
| MT25 |  กาญจนบุรี | พิมพ์บุญญา บุญเชิด | เพี้ยซ | 22 | แต่งตั้ง |
| MT26 |  นครสวรรค์ | อาทิตยา แพ่งสุภา | พั้นซ์ | 20 | ประกวด |
| MT27 |  นครศรีธรรมราช | ม่านมุก รณภูษิต | มุก | 26 | ประกวด |
| MT28 |  ชลบุรี | จาร์อัสนา วรพัฒนกิจ | อัสนา | 19 | ประกวด |
| MT29 |  อุตรดิตถ์ | น้ำหนึ่ง แวนเดอเวน | น้ำหนึ่ง | 19 | แต่งตั้ง |
| MT30 |  สมุทรสาคร | วรวลัญช์ เลิศสิทธินนท์ | อาย | 27 | แต่งตั้ง |
| MT31 |  ราชบุรี | โสรยา กระต่ายจันทร์ | กิ๊ก |  | แต่งตั้ง |
| MT32 |  อ่างทอง | สรินทรา สุดสงวน | โพกัส |  | แต่งตั้ง |
| MT33 |  จันทบุรี | ชาริสา ทรัพย์แสงเพิ่ม | ฟิล์ม | 25 | แต่งตั้ง |
| MT34 |  น่าน | พิมพกานต์ ไชยทิศ | ไอลา |  | แต่งตั้ง |
แหล่งข้อมูลอื่น

นางสาวไทย 2567 ที่เฟซบุ๊ก
| ด ค กนางสาวสยามและนางสาวไทย |
| --- | --- |
นางสาวสยาม:  1934  1935  1936  1937  1938 
นางสาวไทย:  1939  1940  1948  1950  1951  1952  1953  1954  1964  1965  1966  1967  1968  1969  1971  1972  1984  1985  1986  1987  1988  1989  1990  1991  1992  1993  1994  1995  1997  1998  1999  2000  2001  2002  2003  2004  2006  2007  2008  2009  2010  2012  2013  2014  2016  2019  2020  2022  2023  2024  2025 
รายละเอียด:  รายชื่อ  รางวัลพิเศษ  จังหวัด
ปลาถ้ำ

ปลาถ้ำตาบอดเม็กซิกัน (Astyanax mexicanus) ปลาถ้ำในจำพวกปลาคาราซิน (Characidae) พบในตอนใต้ของสหรัฐอเมริกาและเม็กซิโก นิยมเลี้ยงเป็นปลาสวยงาม
ปลาถ้ำ (อังกฤษ: Cave fish) คือปลาที่อาศัยอยู่ในถ้ำที่มืดมิด โดยมากจะเป็นปลาที่มีผิวหนังสีขาวซีดเผือดและตาบอดหรือตาเล็กมากเนื่องจากไม่ได้ใช้สายตาให้เป็นประโยชน์เลย เพราะแสงสว่างส่องเข้าไปไม่ถึง ปลาถ้ำจะมีระบบนิเวศน์และพฤติกรรมของตัวเองโดยเฉพาะ แตกต่างจากปลาที่พบทั่วไป ซึ่ง ปลาถ้ำสามารถพบได้ในถ้ำทุกภูมิภาคของโลก
ในส่วนของทวีปยุโรป เพิ่งจะมีการค้นพบปลาถ้ำเป็นครั้งแรกเมื่อปี ค.ศ. 2012 โดยนักดำน้ำผู้หนึ่งขณะสำรวจแม่น้ำดานูบ ที่ตอนเหนือของภาคใต้ประเทศเยอรมนี โดยพบปลาที่อยู่ในวงศ์ปลาหมู (Cobitidae) ที่มีผิวหนังซีดขาวออกชมพู เห็นเส้นเลือดภายใต้ผิวหนังด้วยตาเปล่าได้ และมีดวงตาขนาดเล็ก ซึ่งนักวิทยาศาสตร์เชื่อว่าเป็นปลาที่แยกออกมาจากปลาหมูหรือปลาค้อทั่วไปเมื่อ 20,000 ปีก่อน และคงจะไม่ได้มีเพียงแค่ชนิดเดียว
สำหรับในภูมิภาคเอเชียตะวันออกเฉียงใต้ คาดว่าจะมีถึง 26–39 ชนิด การสำรวจในปี ค.ศ. 2001 ที่ต้นน้ำในจังหวัดจันทบุรี พบ 8 ชนิด ในสกุล Schistura
การจำแนก

ปัจจุบัน พบในประเทศไทยไม่ต่ำกว่า 8 ชนิด ใน 3 วงศ์ ได้แก่
วงศ์ปลาค้อ (Balitoridae)
วงศ์ปลาตะเพียน (Cyprinidae)
วงศ์ปลาเนื้ออ่อน (Siluridae)
ปลาค้อถ้ำวังบาดาล (Nemacheilus troglocataractus) มีความยาว 7 เซนติเมตร  พบในถ้ำวังบาดาล อำเภอไทรโยค จังหวัดกาญจนบุรี
ปลาค้อถ้ำจารุธานินทร์ (Schistura jaruthanini) มีความยาว 7 เซนติเมตร พบที่ถ้ำคลองงู อำเภอศรีสวัสดิ์ จังหวัดกาญจนบุรี
ปลาค้อถ้ำปางมะผ้า (Schistura oedipus) มีความยาวประมาณ 5 เซนติเมตร พบในระบบถ้ำใน อำเภอปางมะผ้า จังหวัดแม่ฮ่องสอน จัดว่าเป็นปลาถ้ำที่มีขนาดเล็กที่สุดที่พบในประเทศไทย
ปลาค้อถ้ำพระวังแดง  (Schistura spiesi)  พบในถ้ำพระวังแดง ในอุทยานแห่งชาติทุ่งแสลงหลวง จังหวัดพิษณุโลก
ปลาค้อถ้ำเนินมะปราง (Schistura deansmarti)  มีความยาวประมาณ 10 เซนติเมตร พบที่ถ้ำในอุทยานแห่งชาติทุ่งแสลงหลวง อำเภอวังทอง และอำเภอเนินมะปราง จังหวัดพิษณุโลก
ปลาค้อถ้ำภูถ้ำน้ำ (Schistura kaysonei)  มีความยาวประมาณ 6 เซนติเมตร พบในภูถ้ำน้ำ เมืองท่าแขก แขวงคำม่วน ประเทศลาว
ปลาจาดถ้ำ (Poropuntius speleops) มีความยาวประมาณ 20 เซนติเมตร พบในถ้ำเทวดา อำเภอภูเขียว จังหวัดชัยภูมิ
ปลาพลวงถ้ำ (Neolissochilus subterraneus) พบในถ้ำพระวังแดง ในอุทยานแห่งชาติทุ่งแสลงหลวง จังหวัดพิษณุโลก
ปลาชะโอนถ้ำ (Pterocryptis buccata) มีความยาวประมาณ 20 เซนติเมตร  พบในถ้ำวังบาดาล อำเภอไทรโยค จังหวัดกาญจนบุรี มี 2 ลักษณะ คือ สีชมพูและสีเทา
แหล่งข้อมูลอื่น

ปลาถ้ำ 9 ชนิด ที่ประกาศเป็นสัตว์ป่าคุ้มครองตามกฎกระทรวงฯ2546...
พระที่นั่งอาภรณ์ภิโมกข์ปราสาท

| พระที่นั่งอาภรณ์ภิโมกข์ปราสาท |
| --- | --- |
Phra Thinang Aphorn Phimok Prasat
พระที่นั่งอาภรณ์ภิโมกข์ปราสาท

ข้อมูลทั่วไป
ประเภท: พระที่นั่งภายในพระบรมมหาราชวัง
สถาปัตยกรรม: สถาปัตยกรรมไทย
เมือง: เขตพระนคร, กรุงเทพมหานคร
ประเทศ:  ประเทศไทย
เริ่มสร้าง: พ.ศ. 2432
ผู้สร้าง: พระบาทสมเด็จพระปรเมนทรมหามงกุฎ พระจอมเกล้าเจ้าอยู่หัว


 โบราณสถานที่ขึ้นทะเบียนโดยกรมศิลปากร
เป็นส่วนหนึ่งของ: หมู่พระมหาปราสาท
เลขอ้างอิง: 0005574
 
 
 
พระที่นั่งอาภรณ์ภิโมกข์ปราสาท เป็นพระที่นั่งโถงทรงปราสาทจัตุรมุขประกอบเครื่องยอดบุษบก โดยมุขรี (ด้านยาว) สั้นกว่ามุขด้านสกัด (ด้านกว้าง) มีเชิงเทินเกยเทียบพระยานคานหาม ตั้งอยู่ระหว่าง พระที่นั่งจักรีมหาปราสาท และ พระที่นั่งดุสิตมหาปราสาท ด้านหน้าพระที่นั่งราชกรันยสภา สร้างขึ้นโดยพระบาทสมเด็จพระจอมเกล้าเจ้าอยู่หัว ภายในพระบรมมหาราชวังชั้นกลาง เดิมทีใช้เป็นที่ประกอบพระราชพิธีโสกันต์ (โกนจุก) และยังเคยใช้เป็นที่ประทับเกยเสด็จบนพระราชยานคานหามด้วย นอกจากนี้ ความสวยงามด้วยสถาปัตยกรรมไทยแท้นี้ ได้รับการยกย่องให้เป็นศิลปกรรมประจำชาติแขนงหนึ่งในหลาย ๆ แขนง ที่เรียกกันว่า ศาลาไทย
พระที่นั่งแห่งนี้พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้สร้างขึ้นโดยจำลองขึ้น มีชื่อว่า พระที่นั่งไอศวรรย์ทิพยอาสน์ ตั้งอยู่ใน พระราชวังบางปะอิน จังหวัดพระนครศรีอยุธยา อีกด้วย
รูปภาพ

พระที่นั่งอาภรณ์พิโมกข์ปราสาทมุมเฉียง
พระที่นั่งอาภรณ์พิโมกข์ปราสาทมุมเฉียง
พระที่นั่งอาภรณ์พิโมกข์ปราสาทด้านหน้าตรง
รายละเอียดหน้าบัน
ช่อฟ้า
นาคเบือน
ดาวเพดาน
ดูเพิ่ม

พระที่นั่งไอศวรรย์ทิพยอาสน์
แหล่งข้อมูลอื่น

แผนที่และภาพถ่ายทางอากาศของ พระที่นั่งอาภรณ์ภิโมกข์ปราสาท
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°45′01″N 100°29′27″E﻿ / ﻿13.750317°N 100.490720°E﻿ / 13.750317; 100.490720
| ด ค กพระบรมมหาราชวัง |
| --- | --- | --- |
| วัดพระแก้ว |  กลุ่มพระอุโบสถ  กลุ่มฐานไพที (พระศรีรัตนเจดีย์  พระมณฑป  ปราสาทพระเทพบิดร)  กลุ่มอาคารประกอบ (พระเศวตกุฏาคารวิหารยอด  หอพระมณเฑียรธรรม  หอพระนาก  พระอัษฏามหาเจดีย์  หอระฆัง)  |  |
| กลุ่มสวนศิวาลัย |  พระที่นั่งศิวาลัยมหาปราสาท  พระที่นั่งบรมพิมาน  พระที่นั่งมหิศรปราสาท  พระที่นั่งสีตลาภิรมย์  พระพุทธรัตนสถาน  พระที่นั่งสุทไธสวรรยปราสาท  |  |
| หมู่พระมหามณเฑียร |  พระที่นั่งจักรพรรดิพิมาน  พระที่นั่งไพศาลทักษิณ  พระที่นั่งอมรินทรวินิจฉัย  พระที่นั่งเทพสถานพิลาศและพระที่นั่งเทพอาสน์พิไล  พระที่นั่งดุสิตาภิรมย์  พระที่นั่งราชฤดี  พระที่นั่งสนามจันทร์  หอพระสุราลัยพิมาน  หอพระธาตุมณเฑียร  หอศาสตราคม  เก๋งนารายณ์  |  |
| หมู่พระที่นั่งจักรีฯ |  พระที่นั่งจักรีมหาปราสาท  พระที่นั่งมูลสถานบรมอาสน์  พระที่นั่งสมมติเทวราชอุปบัติ  พระที่นั่งบรมราชสถิตยมโหฬาร  พระที่นั่งเทวารัณยสถาน  พระที่นั่งอมรพิมานมณี  พระที่นั่งสุทธาศรีอภิรมย์  พระที่นั่งนิพัทธพงศ์ถาวรวิจิตร  พระที่นั่งดำรงสวัสดิ์อนัญวงศ์  พระที่นั่งบรรณาคมสรณี  พระที่นั่งปรีดีราชวโรทัย  พระที่นั่งเทพดนัยนันทยากร  สวนสวรรค์  |  |
| หมู่พระมหาปราสาท |  พระที่นั่งดุสิตมหาปราสาท  พระที่นั่งพิมานรัตยา  พระที่นั่งอาภรณ์ภิโมกข์ปราสาท  พระที่นั่งราชกรัณยสภา  ศาลาอรรถวิจารณ์  พระปรัศว์  เรือนจันทร์  หอธรรมสังเวช  ศาลาราชการุณย์  |  |
| เขตพระราชฐานชั้นใน |  พระตำหนักสมเด็จพระศรีสวรินทิราบรมราชเทวี พระพันวัสสาอัยยิกาเจ้า  พระตำหนักสมเด็จพระปิตุจฉาเจ้าสุขุมาลมารศรี พระอัครราชเทวี  ตำหนักเจ้าดารารัศมี พระราชชายา  ตำหนักพระองค์เจ้าอัพภันตรีปชาและพระองค์เจ้าทิพยาลังการ  เรือนเจ้าจอมมารดาแส  เรือนเจ้าจอมก๊กออ  แถวเต๊ง  สระพระองค์อรไทยฯ  |  |
| สถานศึกษา |  โรงเรียนพระตำหนักสวนกุหลาบ  โรงเรียนช่างฝีมือในวัง  |  |
| อาคารอื่น ๆ |  พิพิธภัณฑ์วัดพระศรีรัตนศาสดาราม  ศาลาเครื่องราชอิสริยยศ เครื่องราชอิสริยาภรณ์ และเหรียญกษาปณ์  อาคารราชบัณฑิตยสถาน (เดิม)  ประตูพระบรมมหาราชวัง  ป้อมรอบกำแพงพระบรมมหาราชวัง  พระที่นั่งไชยชุมพล  หอแก้วศาลพระภูมิ  ศาลาสหทัยสมาคม  |  |
| สถานที่ในอดีต |  พระอภิเนาว์นิเวศน์  พระที่นั่งอมรินทราภิเษกมหาปราสาท  พระที่นั่งเย็น  พระที่นั่งทองในสวนขวา  เก๋งโรงละครหรือเก๋งโรงมหาสภา  พระที่นั่งรอบสกุณวัน  พระที่นั่งทรงผนวช  |  |